
_START_ARTICLE_
Per Christiansen (arkitekt)
_START_SECTION_
Samler og amatørarkæolog
_START_PARAGRAPH_
Allerede i studieårene foretog han undersøgelser af nogle gamle bygningsrester på Gårdsletten i Egebæksvang Skov. I 1949 deltog han sammen med tømrermester Kaj Tjellesen og Nationalmuseet i udgravninger, hvor man fandt nogle få munkesten, gulvfliser og rester fra en kamin fra en bebyggelse fra 1500- eller 1600-tallet._NEWLINE_Per Christiansen var hele sit liv meget interesseret i fiskernes liv på øresundskysten og samlede i den forbindelse en masse effekter sammen. Effekter som senere dannede grundlaget for udstillingen om fiskernes liv på Flynderupgård Museet.